Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 284

c) 8 óra útvonalrepülés parancsnokpilótaként. 2.1.6. Repülésgyakorlati vizsga: 1 útvonalrepülés legalább 1 repülőtéren történő le- és felszállással, amelynek során a pályázónak hatósági vizsgabizottság előtt bizonyítania kell jártasságát a légiforgalmi szolgálatok eljárásaiban. A kereskedelmi repülőgépvezetői/helikopter szakszolgálati engedéllyel járó előjogok színvonalának megfelelően tud összeköttetést létesíteni az illetékes légiforgalmi szolgálatokkal. A repülőgép kategóriájának megfelelően bizonyítja repülési képességeit normál és vészhelyzetek imitálásánál. 2.1.7. Folyamatosság: — minimum 20 repült óra évente a kategórián belül, — parancsnokpilótaként akkor repülhet, ha a megelőző 90 napban az adott típuson legalább 3 fel- és leszállást végrehajtott, — a másodpilótának a megelőző 90 napban az adott típuson legalább 1 fel- és leszállást kell teljesítenie, — ha a megszakítás 120 napnál nem több, útvonal-ellenőrzés szükséges, — ha a megszakítás 120 napnál több, kiképzőrepülés (szimulátor) szükséges. 2.1.8. Hosszabbítás: Évente ismeretfelújító tanfolyam sikeres elvégzése. A folyamatosság teljesülése esetén 1 hatósági útvonal-ellenőrzés kereskedelmi tevékenység végrehajtásakor, vagy annak szimulálásánál. 2.1.9. Jogosultság: Az engedélyes jogosult: — gyakorolni a magánpilóta szakszolgálati engedéllyel járó jogosításokat, — betölteni a parancsnokpilóta beosztást egypilótás repülőgépen gazdasági célú légiközlekedésben (kereskedelmi légiszállításban), belföldön.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes